stanford-oval/wikipedia huggingface dataset:
การสังหารหมู่ที่โฆลิต

| การสังหารหมู่ที่โฆลิต |
| --- | --- |
เป็นส่วนหนึ่งของ การโจมตีอิสราเอลโดยฮะมาส พ.ศ. 2566
โฆลิต สถานที่เกิดเหตุในประเทศอิสราเอล
ชื่อท้องถิ่น: הטבח בחולית
สถานที่: โฆลิต เขตใต้ ประเทศอิสราเอล
พิกัด: 31°13′48″N 34°19′36″E﻿ / ﻿31.23000°N 34.32667°E﻿ / 31.23000; 34.32667
วันที่: 7 ตุลาคม 2023; 12 เดือนก่อน (2023-10-07)
ประเภท: การกราดยิงหมู่, การสังหารหมู่, อาชญากรรมสงคราม
ตาย: อย่างน้อย 13 ราย
ผู้ก่อเหตุ:  ฮะมาส
การสังหารหมู่ที่โฆลิต เป็นการสังหารหมู่ที่กองกำลังฮะมาสก่อขึ้นเมื่อวันที่ 7 ตุลาคม พ.ศ. 2566 ที่กิบบุตส์โฆลิต (ฮีบรู: חוֹלִית) ในภูมิภาคเนเกฟทางตอนใต้ของประเทศอิสราเอล โดยเป็นส่วนหนึ่งของการจู่โจมอิสราเอลอย่างฉับพลันโดยฮะมาส การสังหารหมู่ครั้งนี้คร่าชีวิตสมาชิกกิบบุตส์ 11 ราย และคนงานต่างด้าว 2 ราย ในบรรดาผู้เสียชีวิตนั้นพลเมืองชาวอเมริกันอย่างน้อย 2 คน
ในช่วงเช้าตรู่ของวันที่ 7 ตุลาคม พ.ศ. 2566 ฮะมาสเปิดฉากโจมตีอิสราเอลอย่างไม่ให้ตั้งตัวโดยยิงจรวดใส่หลายพันลูก ในช่วงเวลานี้ นักรบฮะมาสจำนวนกว่า 1,500 นายข้ามพรมแดนเข้ามาโจมตีทั้งเมืองและฐานทัพของอิสราเอล สมาชิกกิบบุตส์โฆลิตระบุว่ากองกำลังฮะมาสเริ่มโจมตีเมื่อเวลาประมาณ  8 นาฬิกา โดยโจมตีจากบ้านหนึ่งสู่อีกหลังหนึ่ง ทำให้มีพลเรือนเสียชีวิตรวม 11 ราย และบาดเจ็บอีกหลายราย
ในวันที่ 11 ตุลาคม (4 วันหลังเกิดเหตุ) ฮะมาสเผยแพร่วิดีโอที่อ้างว่าฝ่ายตนได้ปล่อยตัวอาวีตัล อาลัดเจ็ม สมาชิกกิบบุตส์ พร้อมกับเด็กเล็ก 2 คนซึ่งเป็นลูกเพื่อนบ้านของเธอที่พรมแดนกาซาในวันเดียวกันนั้น อาลัดเจ็มโต้แย้งคำกล่าวอ้างนี้โดยอธิบายว่าในวันที่เกิดเหตุโจมตี เธอถูกลักพาตัวไปและถูกทิ้งไว้ในกาซา และเธอหาทางเดินกลับมายังโฆลิตพร้อมกับเด็กทั้งสองได้เอง กองกำลังป้องกันอิสราเอลกล่าวว่าวิดีโอดังกล่าวซึ่งอัลญะซีเราะฮ์นำมาแพร่ภาพและรายงานตามคำบอกเล่าของฮะมาสนั้นเป็น "โฆษณาชวนเชื่อ" ที่มีเป้าหมายเพื่อเบนความสนใจของสาธารณชนไปจากความชั่วร้ายที่ฮะมาสกระทำ
หนึ่งในผู้เสียชีวิตคือ ฮายิม กัตส์มัน พลเมืองอิสราเอล
ริสก์

ริสก์ (Risk) เกมกระดานลักษณะการวางแผนในการรบ คิดค้นในช่วงคริสต์ทศวรรษที่ 1950 โดย Albert Lamorisse ชาวฝรั่งเศส จัดจำหน่ายโดยบริษัทพาร์เกอร์บราเธอรส์บริษัทลูกของบริษัทแฮสโบร ลักษณะเกมของริสก์เป็นการวางแผนในการวางทหารในเขตประเทศต่างๆ และทำการบุกยึดดินแดนข้างเคียง โดยผู้เล่นแต่ละคนจะได้ภารกิจมา เมื่อทำภารกิจสำเร็จ จะเป็นผู้ชนะของเกม ภารกิจจะมีหลายรูปแบบ เช่น ยึดครอง 2 ทวีป หรือปราบผู้เล่นสีใดสีหนึ่ง ลักษณะการเล่นเกมจะใช้ลูกเต๋าสู้กันในการโจมตีและการป้องกันดินแดน
เกมได้มีการทำออกมาหลายรุ่นนอกจากแผนที่โลก ยังได้มีการทำแผนที่และตัวละครอื่นเช่น ริสก์รุ่นเดอะลอร์ดออฟเดอะริงส์ นาร์เนียและรุ่นสตาร์วอรส์
ลักษณะเกม

เกมริสก์ เป็นเกมสำหรับเล่น 2-6 คน เล่นบนกระดานที่เป็นแผนที่โลกซึ่งแบ่งดินแดนออกเป็น 42 ดินแดนในสมัยก่อน และแบ่งแยกออกเป็น 6 ทวีป เริ่มเกมผู้เล่นแต่ละคนจะได้ไพ่ซึ่งบอกว่าดินแดนไหนเป็นของตน และเริ่มตัดสินใจวางกองทัพในดินแดนของตัวเอง โดยตัดสินใจว่าดินแดนไหนจะวางทหารมากหรือน้อยตามลำดับ
หลังจากเริ่มวางกองทัพในกระดานเสร็จและหยิบไพ่ภารกิจสำเร็จ ผู้เล่นแต่ละคนจะเริ่มบุกโจมตีดินแดนที่ติดกัน โดยการเคลื่อนทหารไปที่ดินแดนนั้น และทอยลูกเต๋าแข่งกับเจ้าของดินแดนปัจจุบัน กองทัพที่โจมตีจะทอย 3 ลูกเต๋า และกองทัพที่ป้องกันจะทอย 2 ลูกเต๋า ถ้าตัวเลขที่ปรากฏบนหน้าลูกเต๋ามากกว่าหรือเท่ากับ ตัวเลขของกองทัพที่โจมตี จะถือว่าป้องกันการโจมตีได้สำเร็จและกองทัพของผู้โจมตีจะเสียทหารไป เกมจะดำเนินไปเรื่อยๆ โดยผลัดเปลี่ยนผู้เล่นและกองทัพที่โจมตีจนกระทั่งผู้เล่นคนใดคนหนึ่งปฏิบัติภารกิจสำเร็จ
แหล่งข้อมูลอื่น

เกมริสก์จากเว็บฮาสโบร เก็บถาวร 2006-12-17 ที่ เวย์แบ็กแมชชีน
สมเด็จกรมพระนโรดม รณฤทธิ์

บทความนี้เกี่ยวกับชื่อบุคคล สำหรับชื่อพรรคการเมือง ดูที่ พรรคนโรดม รณฤทธิ์
| สมเด็จกรมพระนโรดม รณฤทธิ์ |
| --- | --- |


ประธานรัฐสภากัมพูชา
ดำรงตำแหน่ง 25 พฤศจิกายน พ.ศ. 2541 – 14 มีนาคม พ.ศ. 2549
ก่อนหน้า: เจีย ซิม
ถัดไป: เฮง สำริน
นายกรัฐมนตรีกัมพูชา
นายกรัฐมนตรีที่หนึ่ง
ดำรงตำแหน่ง 24 กันยายน พ.ศ. 2536 – 6 สิงหาคม พ.ศ. 2540ดำรงตำแหน่งร่วมกับ ฮุน เซน
กษัตริย์: นโรดม สีหนุ
ก่อนหน้า: พระองค์เอง (ในฐานะนายกรัฐมนตรีเพียงผู้เดียว)
ถัดไป: อึง ฮวด
ดำรงตำแหน่ง 2 กรกฎาคม พ.ศ. 2536 – 24 กันยายน พ.ศ. 2536
ประธานาธิบดี: นโรดม สีหนุ
ก่อนหน้า: ฮุน เซน
ถัดไป: พระองค์เอง (ในฐานะนายกรัฐมนตรีคนที่1)
 
ข้อมูลส่วนบุคคล
พรรคการเมือง:  พรรคฟุนซินเปก

 
ประสูติ: 2 มกราคม พ.ศ. 2487  ราชธานีพนมเปญ พระราชอาณาจักรกัมพูชา
สิ้นพระชนม์: 28  พฤศจิกายน พ.ศ. 2564 (77 ปี) ปารีส, ฝรั่งเศส
พระชายา: พระองค์เจ้านโรดม มารี รณฤทธิ์  (พ.ศ. 2511-2552) นักนางอู๊ก พัลลา  (พ.ศ. 2552-2561)
พระบุตร: หม่อมเจ้านโรดม จักราวุธ หม่อมเจ้านโรดม สีหฤทธิ์ หม่อมเจ้านโรดม รัตนาเทวี หม่อมเจ้านโรดม สุทธาฤทธิ์ หม่อมเจ้านโรดม รณวงศ์
ราชวงศ์: ราชวงศ์วรมัน  (สายราชสกุลนโรดม)
พระบิดา: พระบาทสมเด็จพระนโรดม สีหนุ
พระมารดา: นักนางพาด กาญล
สมเด็จกรมพระนโรดม รณฤทธิ์ (เขมร: នរោត្ដម រណឬទ្ធិ นโรตฺตม รณฤๅทฺธิ; 2 มกราคม พ.ศ. 2487 – 28 พฤศจิกายน พ.ศ. 2564) พระราชโอรสพระองค์ที่สองในพระบาทสมเด็จพระนโรดม สีหนุ แห่งกัมพูชา และพระเชษฐาต่างพระมารดากับ พระบาทสมเด็จพระบรมนาถ นโรดม สีหมุนี พระมหากษัตริย์กัมพูชาองค์ปัจจุบัน
สมเด็จกรมพระนโรดม รณฤทธิ์เป็นประธานของพรรคฟุนซินเปกซึ่งเป็นพรรคที่มีแนวความคิดกษัตริย์นิยมตามแบบราชวงศ์กัมพูชา นอกจากนี้พระองค์ยังทรงดำรงตำแหน่งนายกรัฐมนตรีพระองค์มีพระชนมายุ 77 ปีกัมพูชาในระหว่าง พ.ศ. 2536 ถึง 2540 และต่อมาดำรงตำแหน่งประธานรัฐสภากัมพูชา ระหว่าง พ.ศ. 2541 ถึง 2549
สมเด็จกรมพระนโรดม รณฤทธิ์ทรงประชวรต่อเนื่องตั้งแต่เกิดอุบัติเหตุทางรถยนต์ในกัมพูชาเมื่อ 3 ปีก่อน และทรงเดินทางไปรักษากระดูกเชิงกรานที่กรุงปารีสตั้งแต่ช่วงปลายปี ค.ศ. 2019 จากการเปิดเผยของแหล่งข่าวใกล้ชิดราชวงศ์กัมพูชา
28 พฤศจิกายน 2564 สมเด็จกรมพระนโรดม รณฤทธิ์ อดีตนายกรัฐมนตรีกัมพูชาซึ่งเป็นพระเชษฐาต่างพระมารดาของพระบาทสมเด็จพระบรมนาถ นโรดม สีหมุนี สิ้นพระชนม์แล้วที่ฝรั่งเศสพระองค์มีพระชนมายุ 77 ปีเนื่องจากพระอาการประชวร
พระประวัติ

สมเด็จกรมพระนโรดม รณฤทธิ์ ประสูติเมื่อวันที่ 2 มกราคม พ.ศ. 2487 มีพระนามลำลองว่า "ทับ" เป็นพระราชโอรสพระองค์ที่สองในพระบาทสมเด็จพระนโรดม สีหนุ ประสูติแต่พระชายาองค์แรก คือนักนาง พาต กาญล (เขมร: ផាត់-កាញ៉ុល ผาต่ กาญุ่ล) นางรำประจำราชสำนัก มีพระเชษฐภคินีร่วมพระมารดาเดียวกันคือสมเด็จพระเรียมนโรดม บุปผาเทวี นักแสดงระบำอัปสรที่มีชื่อเสียง และเป็นพระเชษฐาต่างพระมารดาใน พระบาทสมเด็จพระบรมนาถ นโรดม สีหมุนี พระมหากษัตริย์กัมพูชาองค์ปัจจุบัน
หลังจากประสูติก็ถูกแยกออกจากมารดา และถูกเลี้ยงดูโดยพระองค์เจ้านโรดม เกศกัญญา พระปิตุจฉา และพระองค์เจ้านโรดม รัศมีโสภณ พระปัยยิกา (ต่อมาได้รับการสถาปนาเป็น สมเด็จพระราชปิตุจฉานโรดม รัศมีโสภณ และสมเด็จพระราชกนิษฐานโรดม รัศมีโสภณ ตามลำดับ) ส่วนพาต กาญล พระชนนี ได้สมรสใหม่กับจาบ ฮวด (Chap Huot) พระองค์จึงมีพี่น้องต่างบิดาอีก 5 คน
สำเร็จการศึกษาระดับประถมศึกษาจากโรงเรียนนโรดม ระดับมัธยมศึกษาจากลีเซเดการ์ต ซึ่งทั้งสองแห่งเป็นโรงเรียนเอกชนของฝรั่งเศสในพนมเปญ ขณะที่ยังไม่สำเร็จการศึกษาระดับมัธยมศึกษา ก็เดินทางไปศึกษาต่อในประเทศฝรั่งเศสใน ค.ศ. 1958 จนถึง 1970 ระหว่างนั้นเสด็จกลับมายังกัมพูชาในระยะเวลาสั้น ๆ
บทบาททางการเมือง

สมเด็จกรมพระนโรดม รณฤทธิ์ ทรงเป็นอดีตหัวหน้าพรรคฟุนซินเปก (FUNCINPEC) และเคยดำรงตำแหน่ง นายกรัฐมนตรีกัมพูชา ร่วมกับสมเด็จ ฮุน เซน ภายหลังการเลือกตั้งในเดือนกันยายน พ.ศ. 2536 ที่พรรคฟุนซินเปกชนะการเลือกตั้งอย่างท่วมท้น และมีการสถาปนาระบอบกษัตริย์ขึ้นมาใหม่
ในการเลือกตั้งทั่วไปเดือนกรกฎาคม พ.ศ. 2546 พรรคฟุนซินเปกแพ้การเลือกตั้ง แต่พรรคประชาชนกัมพูชาของนายฮุนเซนได้รับชัยชนะที่ไม่เด็ดขาด เนื่องจากไม่มีพรรคการเมืองใดได้เสียงข้างมาก 2 ใน 3 พอจัดตั้งรัฐบาลตามกฎหมาย ทำให้เกิดสภาพสุญญากาศทางการเมืองในกัมพูชาที่มีฮุนเซนเป็นนายกรัฐมนตรีรักษาการ มาจนถึงปี 2547 จึงสามารถตกลงจัดตั้งรัฐบาลกันได้ โดยในที่สุดนายฮุนเซนได้เป็นนายกรัฐมนตรี และกรมพระรณฤทธิ์ทรงเป็นประธานสภาผู้แทนราษฎร
หลังจากนั้นมีเหตุให้กรมพระรณฤทธิ์ต้องทรงลี้ภัยการเมืองในต่างประเทศ โดยพำนักอยู่ในประเทศฝรั่งเศส หลังจากต้องคดีหมิ่นประมาทสมเด็จฯ ฮุนเซน และมีโทษจำคุก เมื่อกรมพระรณฤทธิ์ไม่สามารถปฏิบัติหน้าที่ในประเทศได้แล้ว รัฐสภากัมพูชาจึงได้มีการจัดประชุมและเลือกนายเฮง สัมริน จากพรรคประชาชนกัมพูชาของนายฮุน เซน ขึ้นดำรงตำแหน่งประธานสภาผู้แทนราษฎร แทนกรมพระรณฤทธิ์
หลังเหตุการณ์ดังกล่าว กรมพระรณฤทธิ์ทรงย้ายไปพำนักอยู่ที่กัวลาลัมเปอร์ ประเทศมาเลเซีย กับพระชายาองค์ใหม่ที่อ่อนวัยกว่าประมาณ 40 ปี คือนักนาง อุ๊ก พัลลา (Ouk Palla) อดีตนาฏศิลปิน และดาราภาพยนตร์สาวสวย พร้อมทั้งเจ้าชายสุธาฤทธิ์ พระโอรสองค์เล็ก
ต่อมาเจ้าหญิงนโรดมมารี หรือ นักนาง เอ็ง มารี (Eng Marie) พระชายาที่ถูกต้องตามกฎหมายได้ใช้กฎหมาย "ห้ามมีชู้" ที่เพิ่งผ่านรัฐสภากัมพูชา ฟ้องร้องดำเนินคดีกับพระองค์ กรณีมีพระชายาใหม่คือ หม่อมอู๊กพัลลา ทั้งที่ยังไม่ได้หย่าขาดกับพระชายาเดิม คดีดังกล่าวมีโทษจำคุก
ในวันจันทร์ที่ 16 ตุลาคม พ.ศ. 2549 รัฐสภากัมพูชา ที่พรรคประชาชนกัมพูชาครองเสียงข้างมากได้ลงมติรับรองการปรับคณะรัฐมนตรีโดยฮุนเซน ซึ่งมีการปลดรัฐมนตรีของพรรคฟุนซินเปก จำนวน 10 นายออกจากการร่วมรัฐบาล
หลังจากนั้นในวันที่ 18 ตุลาคม พ.ศ. 2549 สมเด็จกรมพระนโรดม รณฤทธิ์ ทรงถูกลงมติขับออกจากตำแหน่งหัวหน้าพรรคฟุนซินเปก ด้วยข้อกล่าวหายักยอกเงินจากการแอบขายที่ทำการพรรคเป็นเงิน 3.6 ล้านดอลลาร์ หรือประมาณ 130 ล้านบาท และทรงถูกพิพากษาจำคุกอีกคดีหนึ่ง   
มีรายงานข่าวว่าในครั้งนั้นเจ้าหญิงมารี พระชายาของพระองค์ ได้เข้าร่วมมือกับผู้นำพรรคฟุนซินเป็กคนอื่นๆ ในการจัดประชุมวิสามัญ ปลดพระองค์จากตำแหน่ง และเลือกตั้งหัวหน้าพรรคคนใหม่ การประชุมดังกล่าวมีขึ้นในขณะที่กรมพระรณฤทธิ์อยู่ในประเทศมาเลเซีย ซึ่งพระองค์ตรัสว่าการประชุมวิสามัญดังกล่าว ที่นำโดย พล.อ.แญ็ก บุนชัย (Nhek Bounchay) เลขาธิการพรรค เป็นการกระทำที่ไม่ชอบด้วยกฎหมาย
ในการประชุมดังกล่าว ที่ประชุมพรรคฟุนซินเบกได้เลือก นายแก้ว พุทธรัศมี (Keo Puth Rasamey) เอกอัครราชทูตกัมพูชาประจำเยอรมนี ราชบุตรเขยของอดีตกษัตริย์นโรดมสีหนุ ขึ้นเป็นหัวหน้าพรรคคนใหม่
หลังเหตุการณ์ครั้งนั้น กรมพระรณฤทธิ์ทรงก่อตั้งพรรคการเมืองใหม่ชื่อ พรรค นโรดม รณฤทธิ์ (NRP) ซึ่งมีที่นั่งในสภากัมพูชามากเป็นอันดับสามในปัจจุบัน
สมเด็จกรมพระนโรดม รณฤทธิ์ ทรงเคยดำรงตำแหน่งเป็นประธานองคมนตรีในพระมหากษัตริย์กัมพูชา ตามพระราชกฤษฎีกาลงวันที่ 6 ธันวาคม พ.ศ. 2551
ชีวิตส่วนพระองค์

สมเด็จกรมพระนโรดม รณฤทธิ์ ได้เสกสมรสครั้งแรกกับ นักนางนโรดม มารี รณฤทธิ์ หรือนามเดิม เอ็ง มารี (ต่อมาได้รับการสถาปนาขึ้นป็น พระองค์เจ้านโรดม มารี รณฤทธิ์) ใน พ.ศ. 2511 และหย่าในปี 2552 โดยทั้งคู่ได้ให้ประสูติพระโอรส-ธิดาด้วยกัน 3 พระองค์ โดยเป็นพระโอรส 2 พระองค์ และพระธิดา 1 พระองค์ ได้แก่
นักองค์มจะ (หม่อมเจ้า) นโรดม จักราวุธ (ประสูติ 13 มกราคม ค.ศ. 1970)
นักองค์มจะ (หม่อมเจ้า) นโรดม สีหฤทธิ์ (ประสูติ 23 มิถุนายน ค.ศ. 1972) ปัจจุบันทรงเสกสมรสแล้ว มีพระโอรส 1 พระองค์ คือ
นักองค์มจะ (หม่อมเจ้า) นโรดม ชัยฤทธิ์ (ประสูติ ค.ศ. 2004)
นักองค์มจะ (หม่อมเจ้า) นโรดม รัตนาเทวี (ประสูติ 18 มิถุนายน ค.ศ. 1974) ปัจจุบันทรงเสกสมรสแล้วกับนายอันเซียว ลา ปลาเนตา (Ansiau La Planeta) เมื่อวันที่ 31 ธันวาคม ค.ศ. 2000
ต่อมาสมเด็จกรมพระนโรดม รณฤทธิ์ ทรงได้มีความสัมพันธ์กับ อุ๊ก พัลลา อดีตนาฏศิลปิน และนักแสดงสาวที่มีชื่อเสียงของกัมพูชา ทำให้เกิดปัญหาชู้สาว เนื่องจากสมเด็จกรมพระนโรดม รณฤทธิ์ยังมิได้หย่าขาดจากภรรยาเดิม ภายหลังทั้งสมเด็จกรมพระนโรดม รณฤทธิ์ และนักนางอุ๊กได้เสด็จไปประทับที่คอนโดในประเทศมาเลเซียเป็นเวลาถึง 2 ปี แต่ทั้งคู่ก็มีพระโอรสด้วยกัน 2 พระองค์ คือ
นักองค์มจะ (หม่อมเจ้า) นโรดม สุธาฤทธิ์
นักองค์มจะ (หม่อมเจ้า) นโรดม รณวงศ์
แหล่งข้อมูลอื่น

เว็บไซต์ส่วนพระองค์ เก็บถาวร 2010-02-20 ที่ เวย์แบ็กแมชชีน
พระประวัติ สมเด็จกรมพระนโรดม รณฤทธิ์ เก็บถาวร 2006-10-22 ที่ เวย์แบ็กแมชชีน
| ด ค กนายกรัฐมนตรีแห่งกัมพูชา |
| --- | --- | --- |
|  กัมพูชาในอารักขาของฝรั่งเศส |  นโรดม สีหนุ  เซิน หง็อก ถั่ญ  สีสุวัตถิ์ มุนีเรศ  สีสุวัตถิ์ ยุติวงศ์  สีสุวัตถิ์ วัฒฉายาวงศ์  เชียน วัม  แปน นุต  แยม ซัมบัวร์  สีสุวัตถิ์ มุนีพงศ์  เอียว โกเอียส  ฮุย กานทวล  |  |
|  ราชอาณาจักรกัมพูชา |  แปน นุต  จัน นาก  นโรดม สีหนุ  เลง เงต  คิม ทิต  ซัม ยุน  ซิม วาร์  เอก ยิ อึน  ญึก ชูลง  โพธิ์ เพรือง  เนียก เทียวลอง  เจา เซน ก็อกซาล ชุม  นโรดม กันตล  ซอน ซาน  ลอน นอล  |  |
|  สาธารณรัฐเขมร |  ลอน นอล  สีสุวัตถิ์ สิริมตะ  เซิน หง็อก ถั่ญ  ฮาง ทุน ฮัก  อิน ตัม  ลอง โบเรต  |  |
|  กัมพูชาประชาธิปไตย |  แปน นุต  เขียว สัมพัน  นวน เจีย  พล พต  |  |
|  สาธารณรัฐประชาชนกัมพูชา   และ  รัฐกัมพูชา |  แปน โสวัณ  จัน ซี  ฮุน เซน  นโรดม รณฤทธิ์  |  |
|  ราชอาณาจักรกัมพูชา |  นโรดม รณฤทธิ์  อึง ฮวด  ฮุน เซน  ฮุน มาแณต  |  |
ตัวเอียง หมายถึง นายกรัฐมนตรีรักษาการ
กรมพระรณฤทธิ์ (ซ้าย) ขณะติดตามการเสด็จเยี่ยมเยือนราษฎรของพระบาทสมเด็จพระนโรดม สีหนุ (ขวา) ในปี พ.ศ. 2523
สมเด็จกรมพระนโรดม รณฤทธิ์ขณะกำลังทรงหาเสียงและเยี่ยมเยือนประชาชนผู้สนับสนุนพรรคฟุนซินเปก
สมเด็จพระสุคนธาธิบดี (ปาน ปญฺญาสีโล)

สมเด็จพระสุคนธาธิบดี (ปาน ปญฺญาสีโล)
สมเด็จพระสุคนธาธิบดี (ปาน ปญฺญาสีโล) (เขมร: សម្តេចព្រះសុគន្ធាធិបតី ប៉ាន បញ្ញាសីលោ)ผู้ประดิษฐ์อักษรเขมรจากต้นฉบับที่เป็นอักษรขอม เป็นพระภิกษุสงฆ์ที่สำคัญองค์หนึ่งของกัมพูชา ประสูติเมื่อ พ.ศ. 2370 ที่เมืองพระตะบอง บวชเป็นสามเณรตั้งแต่อายุ 12 ปี แล้วจึงเข้ามาอยู่ในกรุงเทพฯ และได้อุปสมบทเป็นพระภิกษุสังกัดมหานิกาย ต่อมาได้ถวายตัวเป็นศิษย์ในรัชกาลที่ 4 เมื่อยังทรงผนวชเป็นพระภิกษุ และต่อมาได้บวชแปลงเป็นพระภิกษุในธรรมยุติกนิกายเมื่อ พ.ศ. 2393 ต่อมา พระองค์ด้วงเมื่อได้ครองราชย์เป็นกษัติย์กัมพูชา ได้มาขอพระภิกษุในธรรมยุติกนิกายไปประดิษฐานในกัมพูชา พระมหาปานได้เดินทางกลับกัมพูชาพร้อมกับพระภิกษุอื่นเมื่อ พ.ศ. 2398 โดยครั้งแรกได้ประทับที่วัดศาลาคู (វត្តសាលាគូ  GPS : 11.8208731,104.7563581 ) เมืองอุดงค์มีชัย และได้เลื่อนสมณศักดิ์ขึ้นเป็นสมเด็จพระสุคนธาธิบดี  ภายหลังได้มาประทับที่วัดปทุมวดีราชวรารามและได้เป็นสังฆนายกฝ่ายธรรมยุติกนิกาย พระองค์มีความสามารถในเชิงกวี และได้นิพนธ์ผลงานไว้หลายเรื่อง เช่น รบากษัตริย์ เลบิกอังกอร์วัดแบบเก่า พระองค์สิ้นพระชนม์เมื่อพ.ศ. 2437
พระประวัติ > กำเนิด

สมเด็จพระสุคนธาธิบดี มีพระนามเดิมว่าปาน หรือ ปาง ประสูติในวันพฤหัสบดี แรม 1 ค่ำ เดือน 12 (เดือนกัตติกะ) ปีจอ พ.ศ. 2370 ในหมู่บ้านแพรก พระเสด็จ จังหวัดพระตะบอง  ไม่ปรากฏนามบิดามารดา แต่บิดามารดาของท่านได้หนีไปอาศัยอยู่ในจังหวัดพระตะบอง เนื่องจากออกญาเดโช (แทน) ก่อการจลาจล เมื่ออายุได้ 12 ปี จึงบวชเป็นสามเณรที่วัดโพธิ์ ตำบลสังแก จังหวัดพระตะบอง ในคณะมหานิกาย  แล้วได้เข้ามากรุงเทพ อยู่ที่วัดสระเกศ คณะมหานิกาย
พระประวัติ > บวชแปลงนิกาย

ต่อมาเมื่ออายุ 21 ปี จึงอุปสมบทเป็นพระภิกษุ คณะมหานิกายจำพรรษาที่วัดสระเกศได้ 4 พรรษา เวลานั้นได้ถวายตัวเป็นศิษย์พระวชิรญาณเถระ (พระบาทสมเด็จพระจอมเกล้าเจ้าอยู่หัว) โปรดให้ศึกษาพระวินัยในสำนักเจ้าคุณพระญาณรักขิต (สุด) เจ้าอธิการวัดบรมนิวาส คณะธรรมยุตินิกาย
ต่อมาในวันแรม 1 ค่ำ เดือน 8 (เดือนอาสาฬหะ) ปีระกา เอกศก พ.ศ. 2393 ค.ศ.1849 พระปานอายุ 24 ปี จึงบวชแปลงเป็นพระธรรมยุตินิกาย โดยมีพระวชิรญาณเถระเป็นพระอุปัชฌาย์ พระญาณรักขิต (สุด) เป็นกรรมวาจารย์ พระอมราภิรักขิต (เกิด) เป็นอนุสาวนาจารย์ มีฉายาว่า "ปญฺญาสีโล" ต่อมาสอบได้ความรู้เป็นเปรียญธรรมเป็น "พระมหาปาน"
พระประวัติ > นำธรรมยุติกนิกายไปกัมพูชา

ในปี พ.ศ. 2398 สมเด็จพระหริรักษ์รามมหาอิศราธิบดี  (พระองค์ด้วง) ขอพระราชทานธรรมยุตินิกายเพื่อเผยแผ่พระพุทธศาสนาธรรมยุตินิกายในกัมพูชา พระบาทสมเด็จพระจอมเกล้าเจ้าอยู่หัวจึงโปรดให้พระมหาปานพร้อมด้วย พระอมราภิรักขิต (เกิด) และพระสงฆ์ 8 รูป อุบาสก 4 คน เดินทางไปสืบศาสนายังกรุงกัมพูชา สมเด็จพระหริรักษ์รามาอิศราธิบดี ทรงนิมนต์พระมหาปานให้จำพรรษาอยู่ที่วัดศาลาคู่ (วัดอ์พิลปี) กรุงอุดงค์มีชัย พระมหาปาน ได้เลื่อนสมณศักดิ์ เป็นพระอริยวงศ์ พระวิมลธรรม พระมหาวิมลธรรม ตามลำดับ ภายเป็นหลังเป็นสมเด็จพระสุคนธาธิบดี
พระประวัติ > ผลงานนิพนธ์

สมเด็จพระสุคนธาธิบดี (ปาน) เป็นกวีและปราชญ์ในราชสำนักสมเด็จพระหริรักษรามาธิศราธิบดี กับสมเด็จพระนโรดม ผลงานนิพนธ์ของท่านหลายเรื่องตกทอดมาถึงปัจจุบัน เช่น รบากษัตริย์ (พระราชพงศาวดารกรุงกัมพูชา) ที่แต่งร่วมกับออกญาสุนธรโวหาร (มุก) และลเบิกอังกอร์วัดแบบเก่า (เลฺบีกองฺครวตฺตแบบจาส่) สมเด็จพระสุคนธาธิบดี (ปาน) สิ้นพระชนม์ในปี พ.ศ. 2437 พระชนม์ได้ 68 พรรษา ตรงกับรัชกาลพระบาทสมเด็จพระจุลจอมเกล้าเจ้าอยู่หัวของไทยและสมเด็จพระนโรดม (พระองค์ราชาวดี) ของกัมพูชา
พระประวัติ > ศาสนสัมพันธ์กับสยาม

บทบาทของสมเด็จพระสุคนธาธิบดี (ปาน) กับการสื่อสารทางการเมืองของไทย เกิดขึ้นตอนที่พระอมราภิรักขิต (เกิด อมโร) พระสงฆ์ชั้นผู้ใหญ่ของไทย และในฐานะพระคู่สวด ของพระมหาปานขณะบวชที่วัดบรมนิวาส ที่กรุงเทพมหานคร โดยสมณสาส์นฉบับนี้เป็นการสอบถามข่าวคราวเกี่ยวกับประเทศกัมพูชาภายหลังจากตกเป็นรัฐในอารักขาของฝรั่งเศส โดยได้ใช้การอ้างอิงข้อความจากพระไตรปิฎกมาเป็นตัวอย่างเปรียบเทียบกับเหตุการณ์ของประเทศกัมพูชาในเวลานั้น สมณสาส์นฉบับนี้จึงมีความสำคัญในแง่ที่แสดงให้เห็นถึงความคิดของชนชั้นนำของสังคมไทย (โดยเฉพาะกลุ่มพระสงฆ์) ที่มีต่อกัมพูชาเมื่อตกเป็นรัฐอารักขาของฝรั่งเศสได้เป็นอย่างดี  แม้จะไม่มีหลักฐานว่าสมเด็จพระสุคนธาธิบดี จะตอบคำถามจดหมายสมณสาส์นหรือไม่ แต่สาระสำคัญทำให้เห็นความเชื่อมโยงระหว่างพระพุทธศาสนาไทยและกัมพูชา รวมไปถึงบทบาทของพระสุคนธาธิบดี (ปาน) ในฐานะสมเด็จพระสังฆราชฝ่ายธรรมยุติกนิกายรูปแรกในประเทศกัมพูชาด้วยเช่นกัน
พระบาทสมเด็จพระจอมเกล้าเจ้าอยู่หัว หรือพระวชิรญาณภิกขุ ผู้เป็นอุปัชฌาย์ของพระมหาปาน และเมื่อลาผนวชขึ้นครองราชย์ ได้ส่งพระมหาปานนำพระพุทธศาสนาแบบธรรมยุติกนิกายไปเผยแผ่ในกัมพูชา
สมเด็จพระหริรักษ์รามมหาอิศราธิบดี (พระองค์ด้วง) เป็นผู้ขอให้รัชกาลที่ 4 ส่งพระมหาปาน นำธรรมยุติกนิกายมาเผยแผ่ในกัมพูชาในสมัยของพระองค์ในช่วง พ.ศ. 2398
การโจมตีสำนักงานใหญ่ฮิซบุลลอฮ์ พ.ศ. 2567

| การโจมตีสำนักงานใหญ่ฮิซบุลลอฮ์ |
| --- | --- |
เป็นส่วนหนึ่งของ การโจมตีเลบานอน 2024, ความขัดแย้งระหว่างอิสราเอลกับฮิซบุลลอฮ์, ผลสืบเนื่องจากสงครามระหว่างอิสราเอลกับฮะมาส
อากาศยาน F-15I ออกจากอิสราเอลในวันที่ 27 กันยายน 2024 เพื่อปฏิบัติภารกิจโจมตีทางอากาศ
Dahieh
สถานที่: ฮาเรตไฮรก์ ดาฮีเอฮ์ ประเทศเลบานอน
พิกัด: 33°51′5″N 35°30′14″E﻿ / ﻿33.85139°N 35.50389°E﻿ / 33.85139; 35.50389
วันที่: 27 กันยายน 2024
เป้าหมาย: ฮะซัน นัศรุลลอฮ์
ประเภท: การโจมตีทางอากาศ
อาวุธ: ระเบิด 80+ ลูก รวมถึงระเบิดทลายบังเกอร์ BLU-109 ขนาด 2,000-ปอนด์ (910-กิโลกรัม)
ตาย: 33+ (รวมนัศรุลลอฮ์, สมาชิกฮิซบุลลอฮ์ระดับสูง, ทหารอิหร่าน และพลเมืองบริสุทธิ์)
เจ็บ: 195+
ผู้ก่อเหตุ:  กองทัพอากาศอิสราเอล
เมื่อวันที่ 27 กันยายน 2024 ฮะซัน นัศรุลลอฮ์ เลขาธิการฮิซบุลลอฮ์ ถูกลอบสังหารในการโจมตีทางอากาศในเบรุตที่ก่อการโดยกองทัพอากาศอิสราเอล การโจมตีเกิดขึ้นขณะผู้นำฮิซบุลลอฮ์กำลังพบปะที่สำนักงานใหญ่ที่ตั้งอยู่ใต้อาคารที่อยู่อาศัยในฮาเรตไฮรก์ ในย่านชานเมืองดาฮีเอฮ์ ในเบรุตใต้ โดยใช้อากาศยาน F-15Iทิ้งระเบิดมากกว่า 80 ลูก ในจำนวนนี้มีระเบิดทลายบังเกอร์ขนาด 2,000-ปอนด์ (910-กิโลกรัม) ที่ผลิตโดยสหรัฐ ซึ่งทะลวงไปถึงชั้นใต้ดินของอาคารและสร้างความเสียหายให้แก่อาคารโดยรอบ กองกำลังป้องกันอิสราเอล (IDF) ตั้งชื่อรหัสปฏิบัติการณ์ว่า "ระเบียบใหม่" (ฮีบรู: סדר חדש, อักษรโรมัน: Seder Hadash; New Order)
ในวันที่ 28 กันยายน 2024 IDF ประกาศยืนยันว่านัศรุลลอฮ์เสียชีวิตจากการโจมตีในครั้งนี้ ร่างของเขากู้ขึ้นมาได้จากซากอาคารหลังผ่านไปสองวัน มีผู้เสียชีวิตอย่างน้อย 33 ราย บาดเจ็บมากกว่า 195 คน ในจำนวนนี้มีพลเมืองบริสุทธิ์ได้รับลูกหลงไปด้วย อะลี การากี ผู้บังคับบัญชาหน่วยใต้ของฮิซบุลลอฮ์ เป็นหนึ่งในเจ้าหน้าที่ระดับสูงของฮิซบุลลอฮ์ที่เสียชีวิตจากการโจมตีในครั้งนี้ ในรายงานจากอิหร่านยังระบุว่า อับบาส นิลโฟรูชัน ผู้ช่วยกองกำลังพิทักษ์การปฏิวัติอิสลาม (IRGC) และผู้บังคับบัญชากองกำลังกูดส์ประจำเลบานอน เสียชีวิตในการโจมตีนี้ด้วย
กลุ่มกัช

| กัช כך‎ |
| --- | --- |
หัวหน้า: เมอีร์ กาฮาเน
ก่อตั้ง: ค.ศ. 1971
ถูกแบน: ค.ศ. 1994
ที่ทำการ: เยรูซาเลม
Paramilitary wing: Jewish Defense League
อุดมการณ์: ลัทธิไซออนิสม์ทางศาสนา รัฐฮาลาคิก ลัทธิคาฮานี อนุรักษ์นิยมทางศาสนา การโยกย้ายประชากร เศรษฐกิจเสรีนิยม ต่อต้านลัทธิคอมมิวนิสต์ ต่อต้านลัทธิอาหรับ ต่อต้านศาสนาอิสลาม  ลัทธิคลั่งชาติ
จุดยืน: ขวาจัด
ศาสนา: ศาสนายูดาห์ออร์ธอดอกซ์ (ส่วนใหญ่นับถือฮัรดัล)
กลุ่มระดับสากล: ไม่มี
สี:   ทอง
สมาชิกในสภาสูงสุด: 1 (1984)
สัญลักษณ์การเลือกตั้ง
כך‎
ธงประจำพรรค

การเมืองอิสราเอล   รายชื่อพรรคการเมือง การเลือกตั้ง
กลุ่มกัช (ฮีบรู: כך, แปลตรงตัว: "ดังนั้น") เป็นกลุ่มที่พัฒนามาจากสันนิบาตพิทักษ์ชาวยิวของนายร็อบบี แมร์ กาบาเนา ชาวสหรัฐหัวรุนแรง ก่อตั้งเมื่อ พ.ศ. 2511 เพื่อต่อสู้กับลัทธิต่อต้านชาวเซมิติกและสนับสนุนการจัดตั้งรัฐอิสราเอล รวมทั้งการขับไล่ชาวอาหรับออกจากอิสราเอล
พ.ศ. 2515 กลุ่มกัชลงสมัครรับเลือกตั้งสมาชิกรัฐสภาของอิสราเอลแต่ไม่ได้รับเลือกจึงกลับไปต่อสู้ด้วยความรุนแรงต่อไป นายกาบาเนถูกลอบสังหารในนิวยอร์กเมื่อ พ.ศ. 2533 บุตรชายของเขาได้จัดตั้งกลุ่มกาฮาเน ซาย (כהנא חי‎, "กาฮาเนมีชีวิต") เพื่อสืบทอดเจตนารมณ์ของพ่อ พรรคนี้ถูกห้ามไม่ให้หาเสียงในการเลือกตั้ง พ.ศ. 2535 และทั้งสองกลุ่มถูกแบนถาวรใน พ.ศ. 2537
ในปัจจุบัน ประเทศอิสราเอล ประเทศแคนาดา สหภาพยุโรป ประเทศญี่ปุ่น และประเทศสหรัฐพิจารณาว่าทั้งสองกลุ่มเป็นกลุ่มก่อการร้าย เชื่อว่ากลุ่มนี้มีสมาชิกแกนกลางทับซ้อนกันน้อยกว่า 100 คน ซึ่งมีส่วนเกี่ยวโยงกับพรรคโอตซ์มาเยฮูดิต
แหล่งข้อมูลอื่น

Kach Knesset website (ในภาษาอังกฤษ)
Terrorist Group Profiles: Kach and Kahane Chai United States State Department
List of incidents attributed to Kach on the START database
List of incidents attributed to the Kahane Chai on the START database
Kach and Kahane Chai เก็บถาวร 2008-06-11 ที่ เวย์แบ็กแมชชีน International Policy Institute for Counter-Terrorism
State Department Brief to DC Court of Appeals Defending Redesignation of Kach/Kahane Chai as FTO
DC Circuit Court of Appeals Opinion Denying Kach/Kahane Chai's Motion to Overturn Their FTO Designation DC Indymedia
1988 Kach Election Promo ที่ยูทูบ
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี
กเนเซ็ตเอลียาฮู

| กเนเซ็ตเอลียาฮู |
| --- | --- |
ภายนอกของอาคารในมุมไบ
ศาสนา
ศาสนา: ยูดาห์ออร์ทอดอกซ์
จารีต: เซฟาร์ดิก
สถานะองค์กร: ยังใช้งานอยู่
ที่ตั้ง
ที่ตั้ง: กาลาโฆฑา มุมไบ
รัฐ: รัฐมหาราษฏระ
ประเทศ: ประเทศอินเดีย
พิกัดภูมิศาสตร์: 18°55′41″N 72°49′57″E﻿ / ﻿18.928114952632427°N 72.83257376854603°E﻿ / 18.928114952632427; 72.83257376854603
สถาปัตยกรรม
สถาปนิก: กอสต์ลิงแอนด์มอร์ริส
เสร็จสมบูรณ์: 1884
กเนเซ็ตเอลียาฮู (ฮีบรู: בית הכנסת אליהו) เป็นโบสถ์ยิวออร์ทอดอกซ์ตั้งอยู่ในย่านกลางเมืองมุมไบ ประเทศอินเดีย ถือเป็นโบสถ์ยิวจารีตเซฟาร์ดิกที่เก่าแก่ที่สุดเป็นอันดับสองของเมือง โบสถ์ยิวนี้ตั้งขึ้นในปี 1884 โดยยาอาก็อฟ เอลียาฮู ซาซ็อน ซึ่งเป็นบุตรของเอลียาฮู ดาวิด ซาซ็อน และหลานของดาวิด ซาซ็อน ดาวิด ซาซ็อน อพยพมาจากแบกแดดมายังอินเดียในปี 1832 เพื่อหลีกหนีการเบียดเบียนชาวยิว โบสถ์ยิวหลังนี้มีความสำคัญที่การผสมผสานจารีตของยิวเข้ากับรูปแบบสถาปัตยกรรมของอาณานิคมอังกฤษและอินเดีย
อาคารเป็นผลงานออกแบบโดยกอสต์ลิงแอนด์มอร์ริส (Gostling & Morris) บริษัทออกแบบสัญชาติอังกฤษที่มีสำนักงานในบอมเบย์ ส่วนชั้นใต้ดินของอาคารสร้างขึ้นโดยการก่อหิน ส่วนตัวอาคารสร้างจากอิฐ ผนังด้านนอกทาด้วยสีเทอร์คอยส์ และซุ้มบูชาภายในหันหน้าไปยังทิศของเยรูซาเลม
โบสถ์ยิวนี้ตั้งอยู่ที่โกลาบาในย่านฟอร์ต ใกล้กับโรงแรมทัชมาฮาลพาเลซและโรงแรมโอเบอรอยไทรเดนต์
องค์การอวกาศแคนาดา

| --- | --- |
Agence spatiale canadienne (ฝรั่งเศส)
ตราสัญลักษณ์ขององค์การอวกาศแคนาดา
ตราขององค์การอวกาศแคนาดา
ภาพรวมหน่วยงาน
ก่อตั้ง: 1 มีนาคม 1989; 35 ปีก่อน (1989-03-01)
เขตอำนาจ: แคนาดา
สำนักงานใหญ่: ศูนย์อวกาศจอห์น เอช แชปเมน รัฐเกแบ็ก แคนาดา 45°31′20.6″N 73°23′44.95″W﻿ / ﻿45.522389°N 73.3958194°W﻿ / 45.522389; -73.3958194
บุคลากร: 686 คน
งบประมาณต่อปี:  421.1 ล้านดอลลาร์แคนาดา (2019)
รัฐมนตรี: ฟร็องซัว‑ฟิลิปป์ แชมเปญจ์, กระทรวงนวัตกรรม  วิทยาศาสตร์ และการพัฒนาเศรษฐกิจ
ฝ่ายบริหารหน่วยงาน: ลิซา แคมป์เบลล์, ประธาน ซาราห์ แกลลาเกอร์, ที่ปรึกษาด้านวิทยาศาสตร์
เว็บไซต์: www.asc-csa.gc.ca 
องค์การอวกาศแคนาดา (อังกฤษ: Canadian Space Agency หรือ CSA; ฝรั่งเศส: l'Agence spatiale canadienne หรือ ASC) เป็นหน่วยงานด้านกิจการอวกาศของรัฐบาลแคนาดา รับผิดชอบโครงการอวกาศของประเทศแคนาดา ก่อตั้งขึ้นในเดือนมีนาคม ค.ศ. 1989 ภายใต้บทบัญญัติว่าด้วยองค์การอวกาศแคนาดา อนุมัติใช้งานเมื่อเดือนธันวาคม ค.ศ. 1990 ประธานเจ้าหน้าที่บริหารขององค์การจะรายงานโดยตรงกับรัฐมนตรีว่าการกระทรวงอุตสาหกรรม
สำนักงานใหญ่ของ CSA ตั้งอยู่ที่ศูนย์อวกาศจอห์น เอช. แชปแมน ที่เมืองเซนต์-ฮิวเบิร์ต รัฐเกแบ็ก ประเทศแคนาดา และยังมีสำนักงานอยู่ในออตตาวา รัฐออนแทรีโอ ที่ศูนย์ปฏิบัติการเดวิด ฟลอริดา และมีสำนักงานเล็ก ๆ อยู่ในกรุงวอชิงตัน ดี.ซี., กรุงปารีส ฝรั่งเศส, แหลมคะแนเวอรัล รัฐฟลอริดา และที่ฮิวสตัน รัฐเท็กซัส
องค์การมีพนักงานเพียง 575 คน และนักศึกษาฝึกงานที่หมุนเวียนผลัดเปลี่ยนกันไปในแต่ละฤดูร้อนราว 100 คน พนักงานส่วนใหญ่ทำงานอยู่ที่ศูนย์แชปแมน
แหล่งข้อมูลอื่น

เว็บไซต์อย่างเป็นทางการ
SpaceRef Canada - Canada in Space[ลิงก์เสีย]
Text of the Canadian Space Agency Act เก็บถาวร 2006-04-25 ที่ เวย์แบ็กแมชชีน